विश्वास का ऑडियो वायरल, कुमार कर रहे हैं 1 सीएम तो दूसरा डिप्टी सीएम और तीसरा..पट्‌ठा

नई दिल्ली. आम आदमी पार्टी के फाउंडर मेंबर और राजस्थान में पार्टी प्रभारी की ऑडियो क्लिप लीक होने से पार्टी की अंतर्कलह एक बार फिर सामने आ गई है। ऑडियो क्लिप छह महीने पुरानी बताई जा रही है। इसमें विश्वास कह रहे हैं कि तीन लोगों ने पार्टी बनाई, एक सीएम, दूसरा डिप्टी सीएम, तीसरा कुछ नहीं। रविवार को विश्वास ने एक प्रोग्राम में कहा था कि वे पार्टी छोड़कर कहीं नहीं जाएंगे और दोगुने जोश के साथ पार्टी को मजबूत करेंगे।

हार में भी मेरी जीत है

- यह ऑडियो क्लिप तब सामने आई है, जब तीन दिन पहले ही आप के स्थापना दिवस के मौके पर पार्टी में अंतर्कलह खत्म होने के संकेत मिलने लगे थे।

- उन्होंने यह भी कहा था कि जब बर्लिन की दीवार टूट सकती है, तो पुराने साथी वापस क्यों नहीं आ सकते?

- विश्वास ने खुद को अभिमन्यु बताते हुए कहा कि उनकी हार में भी उन्हीं की जीत है। इसके जवाब में दिल्ली प्रदेश अध्यक्ष और सरकार में मंत्री ने संकेतों में पदों के लालची को मीर जाफर बताया था। इस पर विश्वास ने ट्वीट से तंज कसा कि पदलोलुपता और मीर जाफर की बात भी कौन कर रहा है, वह जो कई पदों पर बैठा है।

- विश्वास ने इस क्लिप के बारे में माना है कि इसमें उन्हीं की आवाज है और वह संजय राघव नाम के शख्स से बात कर रहे हैं।

क्लिप में क्या कह रहे हैं विश्वास?

"राजनाथ सिंह के यहां चाय पीने जाएंगे। कहेंगे भाई साहब...। अभी पकड़ के डालता हूं साले को....। मेरी बद्दुआ से खत्म होगा सब। सबका जनता पार्टी बनेगा। सब दिखेंगे मुझे तीन-चार और पांच साल बाद घूमते हुए। कभी मुस्करा के कहूंगा नहीं कि तुमने उस समय क्या किया था, जब तुम इस अहंकार में थे कि तुम इन निवासों में बैठे हुए थे। तीन लोगों ने पार्टी बनाई। एक कुमार विश्वास, अरविंद केजरीवाल, मनीष सिसोदिया। एक मुख्यमंत्री, एक उपमुख्यमंत्री और एक... का पट्‌ठा कुछ नहीं”। (खाली स्थान पर आपत्तिजनक शब्द है)

टेप जारी करने वाले संजय राघव सिसोदिया के साले

- संजय राघव दिल्ली के डिप्टी सीएम मनीष सिसोदिया के साले हैं, जिनसे वे 2 मई 2017 की रात बात कर रहे थे। उस वक्त का विवाद चरम पर था।

- राघव ने बताया कि ऑडियो क्लिप पूरी नहीं है। वह विवाद के चलते गुस्से में थे। विश्वास ने कहा था कि पार्टी में अल्पसंख्यक समुदाय से ताल्लुक रखने वाले शख्स को तवज्जो दी जा रही थी, जबकि पार्टी के संस्थापक और पुराने कार्यकर्ताओं की अनदेखी हो रही थी।

- ऑडियाे क्लिप 25 सेकंड की है। पहली नजर में देखें तो ये एडिटेड क्लिप है, लेकिन कुमार विश्वास ने माना है कि यह उन्हीं की आवाज है और ऐसा उन्होंने गुस्से में राघव से फोन पर हुई लंबी बातचीत के दौरान कहा था।